title: 2011/846/SZVP: Sklep ATALANTA/5/2011 Političnega in varnostnega odbora z dne 16. decembra 2011 o spremembi Sklepa ATALANTA/2/2009 Političnega in varnostnega odbora o sprejetju prispevka tretjih držav k vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) in Sklepa ATALANTA/3/2009 Političnega in varnostnega odbora o vzpostavitvi odbora sodelujočih držav za vojaško operacijo Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta)

text:
               17.12.2011

               SL

               Uradni list Evropske unije

               L 335/79

         SKLEP ATALANTA/5/2011 POLITIČNEGA IN VARNOSTNEGA ODBORA
   z dne 16. decembra 2011
   o spremembi Sklepa ATALANTA/2/2009 Političnega in varnostnega odbora o sprejetju prispevka tretjih držav k vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) in Sklepa ATALANTA/3/2009 Političnega in varnostnega odbora o vzpostavitvi odbora sodelujočih držav za vojaško operacijo Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta)
   (2011/846/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega pododstavka člena 38 Pogodbe;
   ob upoštevanju Skupnega ukrepa Sveta 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1) ter zlasti člena 10 Skupnega ukrepa;
   ob upoštevanju Sklepa Atalanta/2/2009 Političnega in varnostnega odbora (2) in Sklepa Atalanta/3/2009 Političnega in varnostnega odbora (3) ter Dodatka k Sklepu Atalanta/3/2009 Političnega in varnostnega odbora (4);
   ob upoštevanju naslednjega:

               (1)

               Poveljnik operacije EU je 16. decembra 2008 organiziral konferenco o oblikovanju sil.

               (2)

               Na podlagi ponudbe Srbije za prispevek k operaciji Atalanta, priporočila poveljnika operacije EU in Vojaškega odbora Evropske unije (VOEU) bi bilo prispevek Srbije treba sprejeti.

               (3)

               V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –

         SPREJEL NASLEDNJI SKLEP:
   Člen 1
   Člen 1 Sklepa Atalanta/2/2009 Političnega in varnostnega odbora se nadomesti z naslednjim:

      „Člen 1
      Prispevek tretjih držav
      Na podlagi konferenc o oblikovanju in popolnjevanju sil ter priporočil poveljnika operacije EU in vojaškega odbora Evropske unije se sprejmejo prispevki Norveške, Hrvaške, Črne gore, Ukrajine in Srbije za vojaško operacijo EU kot prispevek k odvračanju, preprečevanju in zatiranju piratstva in oboroženih ropov pred somalsko obalo (Atalanta).“

   Člen 2
   Priloga k Sklepu Atalanta/3/2009 Političnega in varnostnega odbora se nadomesti z besedilom iz Priloge k temu sklepu.
   Člen 3
   Ta sklep začne veljati na dan sprejetja.

      V Bruslju, 16. decembra 2011

            Za Politični in varnostni odbor

            Predsednik

         O. SKOOG

      (1)  UL L 301, 12.11.2008, str. 33.

      (2)  UL L 109, 30.4.2009, str. 52.

      (3)  UL L 112, 6.5.2009, str. 9.

      (4)  UL L 119, 14.5.2009, str. 40.

      PRILOGA

            „PRILOGA

               SEZNAM TRETJIH DRŽAV IZ ČLENA 2(1)

                        —

                        Norveška

                        —

                        Hrvaška

                        —

                        Črna gora

                        —

                        Ukrajina

                        —

                        Srbija“


title: Sklep Sveta (EU) 2016/1080 z dne 27. junija 2016 o stališču, ki se zavzame v imenu Unije v zvezi z določenimi sklepi, ki bodo sprejeti v okviru Mednarodnega sveta za oljke (IOC)

text:
               5.7.2016

               SL

               Uradni list Evropske unije

               L 179/33

         SKLEP SVETA (EU) 2016/1080
   z dne 27. junija 2016
   o stališču, ki se zavzame v imenu Unije v zvezi z določenimi sklepi, ki bodo sprejeti v okviru Mednarodnega sveta za oljke (IOC)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 207(3) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Mednarodni svet za oljke (v nadaljnjem besedilu: IOC) je medvladna znanstvena in tehnična organizacija, dejavna v sektorju oljčnega olja in namiznih oljk.

               (2)

               Unija lahko kot član odbora predlaga spremembe osnutkov sklepov IOC in izrazi svoja uradna stališča do njih v skladu s postopkovnimi in glasovalnimi pravili IOC.

               (3)

               Na naslednjem srečanju sveta članic dne 15. julija 2016 bo IOC preučil in verjetno sprejel pet osnutkov sklepov (v nadaljnjem besedilu: osnutki sklepov), ki vplivajo na pravo Unije.

               (4)

               Prvi, drugi, tretji in četrti osnutek sklepov spreminjajo trgovinski standard za oljčna olja in olja iz oljčnih tropin (COI/T.15/Rev …): gre za spremembo omejitve za etil estre; spremembo omejitev za heptadekanojsko, heptadecenojsko in eikozenojsko kislino; spremembo omejitve za specifični ekstinkcijski koeficient pri valovni dolžini 270 nm (K270); ter za uradno obvestilo o metodah ISO, sprejetih za dosego popolne harmonizacije, in vključitvi sklicevanja na novo metodo peroksidnega števila.

               (5)

               S petim osnutkom sklepa se sprejema nova analizna metoda za določitev peroksidnega števila (COI/T.20/Doc. št. …).

               (6)

               Če bodo navedeni osnutki sklepov sprejeti, bo morda treba spremeniti Uredbo Komisije (EGS) št. 2568/91 (1).

               (7)

               O osnutkih sklepov so obsežno razpravljali znanstveniki in tehnični strokovnjaki v sektorju oljčnega olja. Sklepi prispevajo k mednarodni harmonizaciji standarda za oljčno olje in z njimi bo določen okvir, ki bo zagotovil pošteno konkurenco pri trgovanju s proizvodi iz sektorja oljčnega olja. Zato bi jih bilo treba podpreti.

               (8)

               Zaradi potrebne prožnosti med pogajanji pred srečanjem sveta članov IOC bi morala biti Unija pooblaščena, da se strinja s spremembami osnutkov sklepov pod pogojem, da navedene spremembe ne vplivajo na njjihovo vsebino –

         SPREJELA NASLEDNJI SKLEP:
   Člen 1
   Stališče, ki se v imenu Unije zavzame na srečanju sveta članic IOC dne 15. julija 2016 v zvezi z osnutki sklepov, je v skladu s Prilogo.
   Člen 2
   1.   Kadar obstaja verjetnost, da bodo na stališče iz člena 1 vplivale nove znanstvene ali tehnične informacije, predstavljene pred srečanjem sveta članov IOC ali med njim, mora Unija zaprositi, da se sprejetje osnutkov sklepov na tem srečanju preloži do oblikovanja stališča Unije na podlagi novih informacij.
   2.   Predstavniki Unije in sveta članov IOC lahko sprejmejo manjše tehnične spremembe osnutkov sklepov brez nadaljnjega sklepa Sveta.
   Člen 3
   Ta sklep začne veljati na dan sprejetja.

      V Luxembourgu, 27. junija 2016

            Za Svet

            Predsednik

         M.H.P. VAN DAM

      (1)  Uredba Komisije (EGS) št. 2568/91 z dne 11. julija 1991 o značilnostih oljčnega olja in olja iz oljčnih tropin ter o ustreznih analiznih metodah (UL L 248, 5.9.1991, str. 1).

      PRILOGA
      Unija ob upoštevanju morebitnih prihodnjih pregledov na podlagi novih dosežkov podpira naslednje osnutke sklepov o standardizaciji za fizikalne, kemijske in organoleptične značilnosti oljčnih olj in olj iz oljčnih tropin ter harmonizaciji analiznih metod:

                  SKLEP o spremembi trgovinskih standardov za oljčna olja in olja iz oljčnih tropin (COI/T.15/Rev …): sprememba omejitve za etilne estre;

                  SKLEP o spremembi trgovinskih standardov za oljčna olja in olja iz oljčnih tropin (COI/T.15/Rev …): sprememba omejitev za heptadekanojsko, heptadecenojsko in eikozenojsko kislino;

                  SKLEP o spremembi trgovinskih standardov za oljčna olja in olja iz oljčnih tropin (COI/T.15/Rev …): sprememba omejitve za specifični ekstinkcijski koeficient pri valovni dolžini 270 nm (K270);

                  SKLEP o spremembi trgovinskih standardov za oljčna olja in olja iz oljčnih tropin (COI/T.15/Rev …): uradno obvestilo o metodah ISO, sprejetih za dosego popolne harmonizacije, in vključitvi sklicevanja na novo metodo peroksidnega števila.

                  SKLEP o sprejetju nove analizne metode za določitev peroksidnega števila (COI/T.20/Doc. št. …).


title: Sklep Evropske centralne banke (EU) 2016/188 z dne 11. decembra 2015 o dostopu do elektronskih aplikacij, sistemov, platform in storitev EMN ter njihovi uporabi s strani Evropske centralne banke in pristojnih nacionalnih organov v enotnem mehanizmu nadzora (ECB/2015/47)

text:
               12.2.2016

               SL

               Uradni list Evropske unije

               L 37/104

         SKLEP EVROPSKE CENTRALNE BANKE (EU) 2016/188
   z dne 11. decembra 2015
   o dostopu do elektronskih aplikacij, sistemov, platform in storitev EMN ter njihovi uporabi s strani Evropske centralne banke in pristojnih nacionalnih organov v enotnem mehanizmu nadzora (ECB/2015/47)
   SVET EVROPSKE CENTRALNE BANKE JE –
   ob upoštevanju Pogodbe o delovanju Evropske unije ter zlasti člena 127(6) in člena 132 Pogodbe,
   ob upoštevanju Statuta Evropskega sistema centralnih bank in Evropske centralne banke ter zlasti člena 34 Statuta,
   ob upoštevanju Uredbe Sveta (EU) št. 1024/2013 z dne 15. oktobra 2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko (1) ter zlasti člena 6(1) v povezavi s členom 6(7) Uredbe,
   ob upoštevanju predloga Nadzornega odbora in po posvetovanju s pristojnimi nacionalnimi organi,
   ob upoštevanju naslednjega:

               (1)

               Evropska centralna banka (ECB) uporablja za opravljanje posebnih nalog, ki se nanašajo na politike bonitetnega nadzora kreditnih institucij, kakor so prenesene nanjo z Uredbo (EU) št. 1024/2013, elektronske aplikacije, sisteme, platforme in storitve Evropskega sistema centralnih bank (ESCB) in Eurosistema ter nove posebne elektronske aplikacije, sisteme, platforme in storitve za opravljanje nalog, zaupanih ECB v skladu z Uredbo (EU) št. 1024/2013 na podlagi člena 127(6) Pogodbe in člena 25.2 Statuta Evropskega sistema centralnih bank in Evropske centralne banke.

               (2)

               Za nemoteno, uspešno in skladno delovanje enotnega mehanizma nadzora (EMN) je potrebno, da praktična ureditev sodelovanja med ECB in pristojnimi nacionalnimi organi v okviru EMN vključuje ureditev uporabe teh elektronskih aplikacij, sistemov, platform in storitev, ki so potrebni za izpolnjevanje njihovih odgovornosti po Uredbi (EU) št. 1024/2013.

               (3)

               Infrastruktura javnih ključev za Evropski sistem centralnih bank (v nadaljnjem besedilu: ESCB-PKI) je bila vzpostavljena s Sklepom ECB/2013/1 (2). V skladu s členom 3(1) Sklepa ECB/2013/1 sta dostop do elektronskih aplikacij, sistemov, platform in storitev ESCB in Eurosistema, ki so srednje ali bolj kritični, ter njihova uporaba dopustna samo, če je bila preverjena istovetnost uporabnika s pomočjo elektronskega potrdila, ki ga izda in upravlja overitelj, ki ga ESCB sprejema v skladu z okvirom ESCB/EMN za sprejem potrdil, overitelj ESCB-PKI ali overitelj, ki ga ESCB sprejema za aplikaciji TARGET2 in TARGET2-Securities.

               (4)

               Svet ECB je ugotovil potrebo po naprednih storitvah informacijske varnosti, kot so strogo preverjanje istovetnosti, elektronsko podpisovanje in šifriranje, z uporabo elektronskih potrdil za elektronske aplikacije, sisteme, platforme in storitve, ki so potrebni za izpolnjevanje odgovornosti ECB in pristojnih nacionalnih organov kot pristojnih organov v okviru EMN po Uredbi (EU) št. 1024/2013. Zato se lahko potrdila, ki jih izda infrastruktura ESCB-PKI, uporabijo za dostop do elektronskih aplikacij, sistemov, platform in storitev, ki se uporabljajo za delovanje EMN, ter za njihovo uporabo.

               (5)

               ECB in pristojni nacionalni organi v EMN se lahko odločijo, da uporabijo potrdila in storitve, ki jih zagotavlja infrastruktura ESCB-PKI, za dostop do elektronskih aplikacij, sistemov, platform in storitev EMN ter za njihovo uporabo –

         SPREJEL NASLEDNJI SKLEP:
   Člen 1
   Opredelitev pojmov
   V tem sklepu:

               1.

               „pristojni nacionalni organ“ pomeni pristojni nacionalni organ, ki ga sodelujoča država članica imenuje v skladu s členom 2(2) Uredbe (EU) št. 1024/2013. Ta pomen ne posega v ureditve po nacionalnem pravu, ki dodeljujejo nekatere nadzorniške naloge nacionalni centralni banki (NCB), ki ni imenovana za pristojni nacionalni organ. Z zvezi s takimi ureditvami se sklicevanje na pristojni nacionalni organ v tem sklepu nanaša tudi na NCB glede nadzorniških nalog, ki so ji dodeljene po nacionalnem pravu;

               2.

               „pristojni organ“ pomeni pristojni nacionalni organ ali ECB;

               3.

               „elektronske aplikacije, sistemi, platforme in storitve ESCB in Eurosistema“, „potrdilo“ ali „elektronsko potrdilo“, „overitelj ESCB-PKI“, „organ za registracijo“, „uporabnik“, „centralna banka Eurosistema“ in „oseba, ki se zanaša na potrdilo“ imajo pomen, kakor je opredeljen v členu 1 Sklepa ECB/2013/1;

               4.

               „elektronske aplikacije, sistemi, platforme in storitve EMN“ pomenijo elektronske aplikacije, sisteme, platforme in storitve, ki se uporabljajo za izpolnjevanje odgovornosti ECB in pristojnih nacionalnih organov po Uredbi (EU) št. 1024/2013;

               5.

               „okvir ESCB/EMN za sprejem potrdil“ pomeni merila, ki jih oblikuje Odbor ESCB za informacijsko tehnologijo, za določitev overiteljev v ESCB in zunaj ESCB, ki so vredni zaupanja v povezavi z elektronskimi aplikacijami, sistemi, platformami in storitvami ESCB in Eurosistema ter v povezavi z elektronskimi aplikacijami, sistemi, platformami in storitvami EMN.

         Člen 2
   Uporaba elektronskih aplikacij, sistemov, platform in storitev EMN ter dostop do njih
   1.   Dostop do elektronskih aplikacij, sistemov, platform in storitev EMN, ki so srednje ali bolj kritični, ter njihova uporaba sta dopustna samo, če je bila preverjena istovetnost uporabnika s pomočjo elektronskega potrdila, ki ga izda in upravlja overitelj, ki je sprejet v skladu z okvirom ESCB/EMN za sprejem potrdil, vključno z overiteljem ESCB-PKI.
   2.   Overitelj ESCB-PKI pristojnim organom, ki so udeleženi v infrastrukturi ESCB-PKI, izdaja elektronska potrdila in zagotavlja druge storitve v zvezi z potrdili v skladu s členom 3 za njihove imetnike potrdil in imetnike potrdil iz tretjih oseb, ki z njimi sodelujejo, da jim omogoči varen dostop do elektronskih aplikacij, sistemov, platform in storitev EMN ter njihovo uporabo.
   3.   Oseba, ki se zanaša na potrdilo, se lahko na taka potrdila zanaša pod pogoji iz člena 8 Sklepa ECB/2013/1.
   Člen 3
   Udeležba pristojnih organov v zvezi z infrastrukturo ESCB-PKI
   1.   Pristojni organ se lahko odloči, da uporabi storitve infrastrukture ESCB-PKI za dostop do elektronskih aplikacij, sistemov, platform in storitev EMN in za njihovo uporabo in/ali lahko za ta namen deluje kot organ za registracijo za svoje notranje uporabnike in za uporabnike iz tretjih oseb pod enakimi pogoji, kakor veljajo za centralne banke Eurosistema.
   2.   Za udeležen pristojni organ veljajo obveznosti iz členov 6, 7 in 12 Sklepa ECB/2013/1, Svetu ECB pa predloži izjavo, s katero potrdi svojo udeležbo in spoštovanje obveznosti, ki so določene v sporazumu med ravnema 2 in 3 iz člena 4(2) navedenega sklepa.
   Člen 4
   Začetek veljavnosti
   Ta sklep začne veljati tretji dan po objavi v Uradnem listu Evropske unije.

      V Frankfurtu na Majni, 11. decembra 2015

            Predsednik ECB

         Mario DRAGHI

      (1)  UL L 287, 29.10.2013, str. 63.

      (2)  Sklep ECB/2013/1 Evropske centralne banke z dne 11. januarja 2013 o določitvi okvira za infrastrukturo javnih ključev za Evropski sistem centralnih bank (UL L 74, 16.3.2013, str. 30).